NATO Tanácsadó, Vezetési és Irányítási Ügynökség

A NATO Tanácsadó, Vezetési és Irányítási Ügynökség - angolul NATO Consultation, Command and Control Agency, rövidítve (NC3A) – 1996. július 1-jén alakult a SHAPE Technikai Központ – angolul SHAPE Technical Centre (STC) – (Hága, Hollandia) és a Brüsszelben (Belgium) települt NATO Híradástechnikai és Információ Rendszerek Ügynökség – angolul NATO Communications and Information Systems Agency (NACISA) – összevonásával. Az NC3A a NATO Tanácsadó, Vezetési és Irányítási Szervezet – angolul NATO Consultation, Command and Control Organization (NC3O) – végrehajtó, megrendelők által finanszírozott ügynöksége. Beszámolni a NATO Tanácsadó, Vezetési és Irányítási Tanácsnak – angolul NATO Consultation, Command and Control Board (NC3B) – köteles. Feladata Az ügynökség számára a széles körű feladatokat az alapító okirat határozza meg. Ezek: A NATO vezetési, irányítási és híradástechnikai rendszerek, felszerelések központosított tervezése, rendszerek integrációja, tervezése, rendszertervezése, technikai támogatása, konfiguráció kezelése A stratégiai parancsnokságok tudományos és technikai támogatása Technikai támogatás és tanácsadás a műveletek tudományos kutatása, a felderítés, a légi vezetés és irányítás, a hadszíntéri rakétavédelem, az elektronikai harc, a légi korai előrejelzés és irányítás, a híradástechnikai és informatikai rendszerekhez A NATO katonai szervezeteinek azonnali támogatás nyújtása katonai műveletek esetén A NATO C3 Tanács és annak alárendelt szervezetei számára szabványosítási és technikai irányelvek kidolgozása. Az ügynökség újabban inkább a nemzeti fejlesztések összehangolásában, mint a nemzetek versenyeztetésben érdekelt. Jelenleg fő feladatának tekinti a különböző informatikai, híradástechnikai rendszerek nemzetek közötti interoperabilitásának biztosítását, a (köz)beszerzések ilyen irányú befolyásolását. Az ügynökség helye Az ügynökség helye a NATO Tanácsadó, Vezetési és Irányítási Szervezetében az ábrán látható. Felépítése Az ügynökség szervezeti kialakítása a kiegyensúlyozott mátrix modellt követi. Az ügynökség felépítése négy szegmensre épül: A Megrendelő Kötelezettség Szegmens (Sponsor Account Segment) kapcsolódási felület a megrendelők felé, ahol a megrendelők által megadott feladatok nyilvántartása, kidolgozása történik. Az ügynökség ezeken a csatolási pontokon keresztül érhető el. A megrendelők lehetnek: A Szövetséges Transzformációs Parancsnokság (Allied Command Transformation - ACT) A Szövetséges Műveletek Parancsnokság (Allied Command Operations - ACO) A NATO hálózat-kapcsolt képességek megvalósítási programjai A NATO és partner országok, valamint a NATO szervezetei, más ügynökségei A NATO Tanácsadó, Vezetési és Irányítási Tanács Az Aktív Lépcsőzött Hadszíntéri Ballisztikus Rakéta Védelem Programiroda (Active Layered Theatre Ballistic Missile Defence Program Office - ALTBMD PO) A Termék Szegmens (Production Segment), ahol a projektek végrehajtása történik. A szegmens a Termékigazgató irányítása alatt dolgozó kilenc Képesség Terület Csoportból (Capability Area Team - CAT) áll. Ezek az alábbiak: CAT1 Képességtervezés és felépítés CAT2 Interoperabilitás CAT3 Gyakorlatok és kiképzés CAT4 Műveletek tervezése és végrehajtása CAT5 Hírszerzés és felderítés CAT6 Integráció támogatás és értéknövelő szolgáltatások CAT7 Vállalati mag szolgáltatások CAT8 Információ biztonság és szolgáltatás ellenőrzés CAT9 Hálózati Információs Infrastruktúra (Network Information Infrastructure - NII) híradástechnikai infrastrukturális szolgáltatások Az ügynökség hagyományosan erős a prototípusos fejlesztésben, jelenlegi célja a spirális fejlesztési modell követése. A Mag Szegmens (Core Segment), amely az ügynökség belső struktúrájának , a technikai és felépítési megoldások, a beszerzések megfelelő és koherens működéséért felelős. A szegmens a Műveleti Főnökből (Chief Operating Officer - COO), a Technológiai Főnökből (Chief Technology Officer - CTO) és a Beszerzési Igazgatóból (Director of Acquisition - DACQ) áll. A Megosztott Erőforrások Szegmens (Shared Resources Segment) felelős az ügynökség teljes erőforrás gazdálkodásáért, melybe beletartoznak az épület karbantartási munkák, a humán erőforrás gazdálkodás, a raktárak, a pénzügyi biztosítás és az információtechnológiai szolgáltatások. Az ügynökség alkalmazottai Az ügynökségnek kb. 800 alkalmazottja van. A létszámból kb. 500 Hágában, 300 pedig Brüsszelben dolgozik. A hágai alkalmazottak általában a tudományos kutatásért, fejlesztésekért és a kísérletekért felelnek; míg a brüsszeli alkalmazottak a technikai projektkezeléseket, valamint beszerzési támogatást biztosítják a NATO beszerzési programjaihoz. Georges D'hollander vezérigazgató és Mr. Kevin Scheid (USA, 2009. október 1.) vezérigazgató helyettes felváltva használja hágai és brüsszeli irodáját. Az alkalmazottakat közvetlenül pályázatok útján a NATO tagországok jelentkezőiből választják ki, többségüknek mester, vagy magasabb végzettsége/tudományos fokozata van. Az ügynökség munkanyelve az angol. Az NC3A alkalmazottai között - mindkét városban - több magyar is található. Jegyzetek További információk NC3A hivatalos weboldal NC3A munkahelyi pályázatok NATO kézikönyv, 2001, 14. fejezet; NC3A A NATO hivatalos oldala